CELEX: 
Language: ro
Date: 2020-01-13 00:00:00
Title: REGULAMENTUL DELEGAT (UE) …/… AL COMISIEI de modificare a anexei II la Regulamentul (UE) 2018/848 al Parlamentului European și al Consiliului în ceea ce privește anumite norme de producție detaliate pentru produsele ecologice

COMISIA
                              EUROPEANĂ

                                                      Bruxelles, 13.1.2020
                                                      C(2020) 51 final

                   REGULAMENTUL DELEGAT (UE) …/… AL COMISIEI

                                          din 13.1.2020

     de modificare a anexei II la Regulamentul (UE) 2018/848 al Parlamentului European și
     al Consiliului în ceea ce privește anumite norme de producție detaliate pentru produsele
                                              ecologice

                                  (Text cu relevanță pentru SEE)

RO                                                                                              RO
 ---pagebreak---                                       EXPUNERE DE MOTIVE

     1.       CONTEXTUL ACTULUI DELEGAT
     În urma adoptării noului regulament privind producția ecologică, aplicabil de la 1 ianuarie
     2021, este necesar să se adopte un regulament delegat de modificare a Regulamentului (UE)
     2018/848 în ceea ce privește normele de producție detaliate referitoare la produsele ecologice
     pentru semințele germinate, hrănirea coloniilor de albine și a animalelor de acvacultură
     carnivore, precum și producția de animale tinere de acvacultură. Producătorii au nevoie de
     securitate juridică în ceea ce privește noile norme care se vor aplica pentru aceste categorii de
     produse, iar statele membre ale UE trebuie să dispună de suficient timp pentru a integra aceste
     noi norme în legislațiile lor naționale.

     2.       CONSULTĂRI PREALABILE ADOPTĂRII ACTULUI
     Actul a fost discutat în detaliu cu statele membre în cadrul Grupului de experți pentru
     producția ecologică, precum și cu principalele organizații reprezentative ale sectorului
     ecologic, și anume IFOAM, COPA-COGECA și EOCC. Pentru elaborarea acestor norme, DG
     AGRI a cooperat îndeaproape cu alte direcții generale în domeniile lor specifice de expertiză.
     Partenerii OMC au fost informați și a avut loc o consultare publică generală. În urma acesteia,
     actul a fost modificat pentru a clarifica faptul că semințele germinate acoperă „germenii”,
     „lăstarii” și „cresonul”.

     3.       ELEMENTE JURIDICE ALE ACTULUI DELEGAT
     Prezentul act delegat stabilește norme de producție suplimentare pentru diferite categorii de
     produse: norme detaliate și practici de cultivare suplimentare pentru producția de semințe
     germinate, hrănirea coloniilor de albine, hrana pentru animalele de acvacultură carnivore și
     alte condiții detaliate pentru producția de efective tinere.

RO                                                  1                                                    RO
 ---pagebreak---                       REGULAMENTUL DELEGAT (UE) …/… AL COMISIEI

                                                  din 13.1.2020

     de modificare a anexei II la Regulamentul (UE) 2018/848 al Parlamentului European și
     al Consiliului în ceea ce privește anumite norme de producție detaliate pentru produsele
                                              ecologice

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2018/848 al Parlamentului European și al Consiliului din
     30 mai 2018 privind producția ecologică și etichetarea produselor ecologice și de abrogare a
     Regulamentului (CE) nr. 834/2007 al Consiliului1, în special articolul 12 alineatul (2) litera
     (e), articolul 14 alineatul (2) litera (c) și articolul 15 alineatul (2) literele (a) și (d),
     întrucât:
     (1)    Capitolul III din Regulamentul (UE) 2018/848 prevede normele de producție generale
            pentru produsele ecologice, în timp ce normele de producție detaliate sunt stabilite în
            anexa II la regulamentul respectiv.
     (2)    Deoarece pentru producția de semințe germinate, răsadurile utilizează exclusiv
            rezervele din semințe pentru a germina și sunt consumate direct ca alimente, semințele
            utilizate pentru producția de semințe germinate trebuie să fie ecologice.
     (3)    În ceea ce privește hrănirea coloniilor de albine, în cazul în care supraviețuirea
            coloniei este pusă în pericol din cauza condițiilor climatice, posibilitatea de a utiliza
            polen din apicultura ecologică ar putea împiedica înfometarea larvelor. Pentru a spori
            șansele de supraviețuire a coloniei, este oportun să se permită și hrănirea cu polen
            ecologic a coloniilor de albine.
     (4)    În ceea ce privește cerințele referitoare la originea animalelor de acvacultură, în
            special producția de efective tinere, creșterea larvelor are trei faze: eclozarea ouălor și
            faza autotrofă în care larvele consumă rezervele din sacul vitelin, faza heterotrofă, în
            care larvele se hrănesc cu plancton, și trecerea finală la noi regimuri alimentare.
            Întrucât această ultimă fază a dezvoltării larvelor este urmată de forma animalelor
            tinere, este necesar să se prevadă noi condiții pentru producția de efective tinere care
            să încorporeze cele mai recente cunoștințe privind acest sector, în conformitate cu
            principiile ecologice.
     (5)    Normele actuale privind hrana pentru animalele de acvacultură carnivore includ o
            restricție cantitativă generală privind hrana de origine vegetală. Întrucât regimul
            alimentar care rezultă nu răspunde nevoilor nutriționale ale tuturor speciilor și etapelor
            de dezvoltare, această restricție trebuie eliminată.
     (6)    Prin urmare, anexa II la Regulamentul (UE) 2018/848 trebuie modificată în
            consecință.

     1
             JO L 150, 14.6.2018, p. 1.

RO                                                      2                                                 RO
 ---pagebreak---      (7)    Din motive de claritate și de securitate juridică, prezentul regulament trebuie să se
            aplice de la data aplicării Regulamentului (UE) 2018/848,
     ADOPTĂ PREZENTUL REGULAMENT:

                                                Articolul 1
     Anexa II la Regulamentul (UE) 2018/848 se modifică în conformitate cu anexa la prezentul
     regulament.

                                                Articolul 2
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.
     Se aplică de la 1 ianuarie 2021.

     Prezentul regulament este obligatoriu în toate elementele sale și se aplică direct în toate statele
     membre.

     Adoptat la Bruxelles, 13.1.2020

                                                   Pentru Comisie
                                                   Președinta
                                                   Ursula von der LEYEN

RO                                                   3                                                     RO
 ---documentbreak---                               COMISIA
                              EUROPEANĂ

                                                      Bruxelles, 13.1.2020
                                                      C(2020) 51 final

                                                      ANNEX

                                            ANEXĂ

                                                la

                   REGULAMENTUL DELEGAT (UE) …/... AL COMISIEI
                                   din XXX

     de modificare a anexei II la Regulamentul (UE) 2018/848 al Parlamentului European și
     al Consiliului în ceea ce privește anumite norme de producție detaliate pentru produsele
                                              ecologice

RO                                                                                              RO
 ---pagebreak---                                                  ANEXĂ

     Anexa II la Regulamentul (UE) 2018/848 se modifică după cum urmează:
     (1)     în partea I, punctul 1.3 se înlocuiește cu următorul text:
             „1.3. Prin derogare de la punctul 1.1., sunt permise producția de semințe germinate,
                   cu condiția ca semințele să fie ecologice, și obținerea de andive inclusiv prin
                   scufundare în apă curată.”;
     (2)     la punctul 1.9.6.2. din partea II, litera (b) se înlocuiește cu următorul text:
             „(b) coloniile de albine pot fi hrănite numai în cazul în care supraviețuirea
                  coloniilor este pusă în pericol din cauza condițiilor climatice. În acest caz,
                  coloniile sunt hrănite cu miere ecologică, polen ecologic, siropuri de zahăr
                  ecologic sau zahăr ecologic.”
     (3)     Partea III se modifică după cum urmează:
             (a)   la punctul 3.1.2, se adaugă următorul punct:
                   „3.1.2.3. Producția de efective tinere
                   Pentru creșterea larvelor de specii de pești marini, se pot utiliza sisteme de
                   creștere (de preferință „mezocosmos” sau „rezervor de mare volum”). Aceste
                   sisteme de creștere trebuie să respecte următoarele cerințe:
                   (a)   densitatea inițială a efectivelor este mai mică de 20 de ouă sau de larve
                         pe litru;
                   (b)   rezervorul de creștere a larvelor are un volum de minimum 20 m3; și
                   (c)   larvele se hrănesc cu planctonul natural care se formează în rezervor,
                         suplimentat, dacă este cazul, cu fitoplancton și zooplancton produse în
                         exterior.”
             (b)   la punctul 3.1.3.3., litera (e) se înlocuiește cu următorul text:
                   „(e) materii prime ecologice de origine vegetală sau animală destinate hranei
                        pentru animale.”

RO                                                   1                                               RO